CELEX: 31982D0005
Language: el
Date: 1981-12-07 00:00:00
Title: 82/5/EOK: Απόφαση τής Επιτροπής τής 7ης Δεκεμβρίου 1981 περί εγκρίσεως σχετικά μέ τή μεταποίηση καί τήν εμπορία πουλερικών καί κρέατος πουλερικών στίς Κάτω Χώρες, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31982D0005

82/5/EOK: Απόφαση τής Επιτροπής τής 7ης Δεκεμβρίου 1981 περί εγκρίσεως σχετικά μέ τή μεταποίηση καί τήν εμπορία πουλερικών καί κρέατος πουλερικών στίς Κάτω Χώρες, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 005 της 09/01/1982 σ. 0016 - 0016

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Δεκεμβρίου 1981  περί εγκρίσεως προγράμματος σχετικά με τη μεταποίηση και την εμπορία πουλερικών και κρέατος πουλερικών στις Κάτω Χώρες, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (82/5/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η ολλανδική κυβέρνηση ανακοίνωσε, στις 26 Ιανουαρίου 1981, το πρόγραμμα σχετικά με τη μεταποίηση και την εμπορία των πουλερικών και του κρέατος πουλερικών και παρέσχε συμπληρωματικά στοιχεία στις 17 Αυγούστου 1981·  ότι το ανωτέρω πρόγραμμα αφορά την ορθολογική χρησιμοποίηση, τον εκσυγχρονισμό και τη συγκέντρωση των εγκαταστάσεων σφαγής πουλερικών, μεταποιήσεως του κρέατος πουλερικών και αξιοποιήσεως των υποπροϊόντων, για να μειωθεί το κόστος σφαγής και να εξασφαλισθεί έτσι η διατήρηση του εισοδήματος των παραγωγών· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού είναι δυνατό να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τη μεταποίηση και την εμπορία των πουλερικών και του κρέατος πουλερικών, το οποίο ανακοινώθηκε στις 26 Ιανουαρίου 1981 από την ολλανδική κυβέρνηση και συμπληρώθηκε στις 17 Αυγούστου 1981, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 7 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.